dakṣiṇenódiṅgayatyúpastautyevaìnā etánmaháyatyeva dévīrāpo agreguvo agrepuva íti devyò hyā́pastásmādāha dévīrāpa ítyagreguva íti tā yátsamudraṃ gáchanti ténāgregúvo 'grepuva íti tā yátprathamāḥ sómasya rā́jño bhakṣáyanti ténāgrepuvó 'gra imámadyá yajñaṃ nayatā́gre yajñápatiṃ sudhā́tuṃ yajñápatiṃ devayúvamíti sādhú yajñáṃ sādhu yájamānamítyevaìtádāha